Baibuli Neeyegyesa Ki?
Obukama bwa Ruhanga niki?
ABAMWE NIBAIKIRIZA ngu n’okutegyeka kwa Ruhanga omu mitima y’abantu, kandi abandi nibateekateeka ngu nikimanyisa okuteeraho kw’abantu kureeta obusingye n’obumwe omu nsi. Iwe nooteekateeka ki?
EKI BAIBULI ERIKWEGYESA
“Ruhanga w’omu iguru aryataho obundi bugabe, obutaricwekyerezibwa ebiro byona. . . . Buryayatagura obwo bugabe [bw’abantu] bwona, bubumareho.” (Danieli 2:44) N’ahabw’ekyo Obukama bwa Ruhanga ni gavumenti eyaabuzima.
EKINDI EKI TURIKWEGA OMU BAIBULI
Obukama bwa Ruhanga nibutegyekyera omu iguru.
—Matayo 10:7; Luka 10:9.
Ruhanga naakoresa Obukama bwe kuhikiiriza ekigyendererwa kye omu iguru n’omu nsi.
—Matayo 6:10.
Obukama bwa Ruhanga nibuza kwija ryari?
NOOBAASA KUGARUKAMU OTA?
Tihaine orikumanya
Juba
Tiburiija
EKI BAIBULI ERIKWEGYESA
“Engiri egi ey’Obukama eryagambwa omu nsi zoona okuba eky’okuhamya aha mahanga goona; obwo nibwo emperu erihika.” (Matayo 24:14) Amakuru marungi ku garaaheze kubuurirwa omu bwijwire, Obukama bwa Ruhanga nibwija kucwekyereza ensi egi embi.
EKINDI EKI TURIKWEGA OMU BAIBULI
Tihariho n’omwe omu nsi orikumanya obwire bwenyine obu Obukama bwa Ruhanga buraije.
—Matayo 24:36.
Obunabi bwa Baibuli nibworeka ngu Obukama bwa Ruhanga nibwija kwija juba.
—Matayo 24:3, 7, 12.
lug_Latn run_Latn lug_Latn lug_Latn lug_Latn lug_Latn lug_Latn kin_Latn lug_Latn kin_Latn run_Latn sag_Latn tum_Latn est_Latn ast_Latn lug_Latn lug_Latn lug_Latn lug_Latn kin_Latn lug_Latn kin_Latn